# Francisco de Paula Pavía y Pavía

Francisco de Paula Pavía y Pavía (Cadis, 17 de juliol de 1812- Madrid, 7 de novembre de 1890) va ser un polític espanyol, ministre de Marina en diversos gabinets de govern de la restauració borbònica.

## Biografia

Nascut a Cadis el 18 de juliol de 1812, ingressà a l'Escola Naval Militar quan només tenia onze anys. Fou destinat amb les forces navals del Cantàbric durant la Primera Guerra Carlista i va participar en la presa de Pasaia (28 de març de 1836), en la d'Hondarribia (11 i 12 de juliol) i en el tercer setge de Bilbao.
Després d'una brillant carrera fou promogut a brigadier en 1852, a cap d'esquadra en 1863 i a vicealmirall en 1869. En diferents ocasions fou cap dels Departaments de la Península i els Apostadors d'Ultramar.
Va ser ministre de Marina des de setembre de 1877 a desembre de 1879, primer amb els governs conservadors de Cánovas del Castillo i Martínez Campos, per a passar en 1881 a fer-ho amb el govern liberal de Sagasta. En aquesta època va acompanyar al rei Alfons XII en el seu viatge a bord de l'esquadra per les costes de Galícia, assistint en Ferrol a la botadura del creuer Navarra i del canoner Paz. Fou responsable d'encarregar en 1882 el monument a Colom del port de Cartagena, obra de Juan Sanmartín y Senra.
Fou senador vitalici des d'abril de 1877, després d'haver-ne estat electiu en 1876.
Va morir a Madrid la matinada del 7 de novembre de 1890. I en el moment de la seva mort desenvolupava els càrrecs de vicepresident del Consell Suprem de Guerra i Marina i de vicepresident del Senat. Fou enterrat en la Sacramental de San Justo.

## Condecoracions

Posseïa les següents condecoracions:
* Cavaller gran creu de l'Orde de Carles III.
* Cavaller gran creu de l'Orde d'Isabel la Catòlica.
* Cavaller gran creu de l'Orde de Sant Hermenegild.
* Cavaller gran creu de l'Orde de la Immaculada Concepció de Vila Viçosa.
* Cavaller gran creu de l'Orde de Sant Maurici i Sant Llàtzer, d'Itàlia.
* Cavaller gran creu de l'Orde de Leopold d'Àustria.
* Cavaller gran creu de l'Orde del Salvador de Grècia.
* Medalla d'or de l'Orde del Drac Volador de l'Imperi d'Annam.
* Gran creu del Mèrit Naval.
* Creu Llorejada de Sant Ferran de segona classe.
* Creu de la Diadema Reial.
* Medalla d'Irun i també la del Tercer Setge de Bilbao.

## Notes

* ↑ Pascual cita el 17 de juliol, tanmateix el diari La Época assenyala el 18 de juliol, coincidint però en l'indret, Cadis.

## Referències

* 1 2 Pascual, 1999, p. 167.
* 1 2 3 4 5 6 7 8 9 La Época, 1890, p. 3.
* ↑ «Marina, Ministerio de». Instituto de Historia — CSIC. Arxivat de l'original el 2016-03-03. [Consulta: 6 setembre 2015].
* ↑ Francisco de Paula Pavía y Pavía a l'Enciclopèdia Basca Auñamendi
* ↑ Melendreras Gimeno, 1987-1989, p. 1704.
* ↑ Pérez Rojas, 1986, p. 360.
* ↑ La Iberia «Entierro del vicealmirante Pavía». La Iberia [Madrid], 12.150, 09-11-1890, pàg. 2. ISSN: 1130-7552.

## Bibliografia

* La Época «El vicealmirante Pavía». La Época [Madrid], 13.721, 07-11-1890, pàg. 3. ISSN: 2254-559X.
* Melendreras Gimeno, José Luis «Monumentos murcianos del siglo XIX». Estudios románicos, 6, 1987-1989, pàg. 1697-1712. ISSN: 0210-4911.
* Pascual, Pedro. El compromiso intelectual del político: ministros escritores en la restauración canovista. Ediciones de la Torre, 1999. ISBN 9788479602475.
* Pérez Rojas, Javier. Cartagena, 1874-1936 (transformación urbana y arquitectura). Editum, 1986. ISBN 9788475640389.
Càrrecs públics :
| Precedit per: Juan Bautista Antequera y Bobadilla | Ministre de Marina 1877-1879 | Succeït per: Santiago Durán y Lira |
| Precedit per: Santiago Durán y Lira | Ministre de Marina 1881-1883 | Succeït per: Arsenio Martínez-Campos Antón |